钦定古今图书集成/明伦汇编/氏族典/第441卷 > 《廖用贤尚友录》 > 蒋廷贵
## 钦定古今图书集成/明伦汇编/氏族典/第441卷 > 《廖用贤尚友录》 > 蒋廷贵

按《万姓统谱》：“廷贵侍郎堂之后。堂守苏卒，遂家焉。廷
贵少时业博士，有敏思，以进士知乐亭县，惠爱行焉。
岁侵役繁，为之请，宽其赋六七。”建州役兴，守以廷贵
才委之督诸县，调轻重得其中，事无不举者。县故僻，
前令多苟而可，廷贵劳悴之不恤，卒以死官下。其少
时入都，尝为诸姬拥之，遑遽绝袂去，人称为“介。”